Държавен вестник, бр. 43, 2009 г., стр. 43

БРОЙ  43 	
Д Ъ Р Ж А В Е Н  В Е С Т Н И К 	
СТР.  43  
(с) Верига на доставка. Главният получател 
по най-добър начин осигурява оптимална на­
деждност, ефективност и сигурност във връзка 
с веригата на доставка за фармацевтични и 
други здравни продукти, финансирани по тази 
Програма.
(т) Недопускане на отклоняване. Главният 
получател трябва да прилага и да гарантира, че 
подполучателите също прилагат процедури, при 
които не се допуска отклоняване на здравните 
продукти, финансирани по тази Програма, от 
тяхната предвидена и договорена цел. Про­
цедурите трябва да включват установяване и 
поддържане на надеждно управление на запаси­
те, контролни системи „първа входяща, първа 
изходяща“ (FIFO), вътрешни системи за одит и 
добри структури на управление, за да осигурят 
доброто функциониране на тези системи. 
(у) Придържане към протоколите за лечение, 
резистентност към медикаменти и неблаго­
приятни ефекти. Главният получател прилага 
механизми за: 
i.	 насърчаване на пациентите да се при-
държат към предписаното им лечение 
(механизмите трябва да включват, но 
не и да се ограничават до комбинации 
с фиксирани дози, еднократен дневен 
прием, блистери, обучение от връстници 
на връстници и подкрепа);
ii.	 наблюдение, контрол и намаляване на
резистентността; и
iii.	 мониторинг на неблагоприятни ефекти
от употребата на лекарства съгласно 
съществуващите международни ръко­
водства.
Всички доставки на медикаменти за лече­
ние на мултирезистентна туберкулоза, които 
са финансирани по това Споразумение, трябва 
да се осъществяват чрез Комисията „Зелена 
светлина“ на Глобалното партньорство за борба 
с туберкулозата.
(ф) Отчитане на цените. След получаване 
на фармацевтичните продукти, закупени със 
средства от безвъзмездната помощ, Главният 
получател незабавно отчита цените, които 
заплаща за фармацевтични продукти и друга 
свързана с доставките информация, както е опи­
сано, и използвайки формата на механизма за 
отчитане на цените, който може да се намери 
на електронната страница на Глобалния фонд, 
или използвайки друг подходящ механизъм, 
предоставен за тази цел от Глобалния фонд. 
Член 20. Застраховки и отговорност за загу­
ба, кражба или щета 
(а) Застраховки. Главният получател под­
държа, когато това е възможно, на разумна 
цена цялата застраховка на собствеността от 
активите на Програмата и застраховка обща 
отговорност с финансово стабилни и с добра 
репутация застрахователни компании. Застрахо­
вателното покритие отговаря на това, което се 
поддържа от подобни инстанции, занимаващи 
се с подобни дейности.
(б) Отговорност за загуба или кражба. 
Главният получател отговаря единствено за 
загуба или кражба, или щета на всички стоки, 
закупени със средства от безвъзмездната помощ 
(включително тези, които са във владение на 
подполучатели), и незабавно при възникване 
на такава загуба, кражба или вреда заменя 
същите стоки за своя сметка съгласно изис­
кванията за доставка, упоменати в член 18 и 
19 от това Споразумение. Освен това Главният 
получател е единствено отговорен за загубата 
или кражбата на парични средства, намиращи 
се във владение на Главния получател или 
негови представители или подполучатели, и 
няма да има право да изисква обезщетение от 
Глобалния фонд за такава загуба или кражба.
Член 21. Конфликт на интереси; 
антикорупция
(а) Стандарти на поведение. Главният получа­
тел поддържа и налага стандарти на поведение 
за управление на работата на лицата, свързани с 
Главния получател или подполучател (например 
директори, служители, чиновници или агенти), 
участващи във възлагането и администрирането 
на договори, безвъзмездни помощи или други 
изгоди при използване на средства от безвъз­
мездната помощ, за да осигури, че същите 
лица не се занимават с практики, изброени в 
алинея (б) по-долу.
(б) Избягване на корупция. Главният полу­
чател се задължава, като гарантира същото за 
подполучателите или всяко лице, свързано с 
Главния получател или подполучател:
i.	 да не участва в избора, възлагането или
администрирането на договор, безвъз­
мездна помощ или други отпуснати 
средства или операции, финансирани от 
безвъзмездната помощ, в които лицето, 
преки роднини на лицето или негови 
или нейни делови партньори, или орга­
низации, контролирани или съществено 
свързани с това лице, имат финансов 
интерес;
ii.	 да не участва в сделки, в които участват
организации или инстанции, с които 
това лице преговаря или има някакъв 
ангажимент по отношение на бъдещо 
назначаване;
iii.	 да не предлага, дава, иска или получава,
пряко или косвено, парични средства, 
услуги, подаръци или друго с висока 
стойност, за да повлияе върху действи­
ята на лице, което участва в процеса на 
доставка или изпълнение на договор;
iv.	 да не представя неправилно или пропус-
ка факти с цел да повлияе процеса на 
възлагане на доставка или изпълнение 
на договор;